Тъй като обелискът, особено когато е с малък размер, силно напомня кръст (в някои начертания дори е изобразен като такъв), той нерядко бива бъркан: най-често с латинския кръст, в Уникод &lt;samp&gt;U+271D ✝ LATIN CROSS&lt;/samp&gt;, но също с православния, &lt;samp&gt;U+2626 ☦︎ ORTHODOX CROSS&lt;/samp&gt;, и лотарингския, &lt;samp&gt;U+2628 ☨ CROSS OF LORRAINE&lt;/samp&gt;. Тази асоциация, в частност, е вероятната причина знакът да престане да бъде използван за обозначаване на дати на смърт в Русия след болшевишкия преврат в 1917 година, поради силно негативното отношение към религията от страна на изповядваната от съветската власт марксистко-ленинска идеология. В средата на 20-те години на XX век на това изчезване обръща внимание съветският писател и драматург от украински произход Сигизмунд Кржижановски, пишейки „"мъртвият знак" [обелискът] умря“.